बुलंदशहर में फैजुल हसन कादरी ने मिनी ताजमहल बनवाकर काफी सुर्खियां बटोरी थीं. कादरी ने अपनी बेगम तज्जमुली की याद में मिनी ताजमहल बनावाया था. हालांकि अब फैजुल हसन कादरी को एक अज्ञात बाइक चालक ने टक्कर मार दी. जिसके बाद उन्हें अस्पताल में भर्ती करवाया गया, जहां उन्होंने आखिरी सांस ली. इससे पहले कादरी के मिनी ताजमहल की चर्चा सुनकर तत्कालीन मुख्यमंत्री अखिलेश यादव ने भी उनसे मुलाकात की थी. इस दौरान अखिलेश ने मिनी ताजमहल का दीदार भी किया था.